Imaginaerum (elokuva)

Imaginaerum on suomalais-kanadalainen musiikkifantasiaelokuva, joka perustuu Nightwish-yhtyeen samannimiseen albumiin, joka julkaistiin Suomessa 30. marraskuuta 2011 ja muualla maailmalla 2. joulukuuta 2011. Elokuvan kuvaukset alkoivat syksyllä 2011, ja sen ensi-ilta oli marraskuussa 2012. Elokuvan ohjasi Stobe Harju ja sen tuotantoyhtiönä toimi Solar Films.

Juoni 
Elokuva kertoo vanhasta dementiaa sairastavasta säveltäjästä Thomas "Tom" Whitmanista (Francis-Xavier McCarthy), joka unissaan palaa nuoruuteensa, jossa hänen nykyiset muistonsa sekoittuvat nuoren pojan fantasian sekä musiikin maailmaan. Palatessaan unimaailmaansa hän yrittää koota menneisyydessään olevia palasia pelastaakseen nykyisyytensä.

Näyttelijät

Vastaanotto 
Helsingin Sanomat luonnehti elokuvaa sekavaksi. Marraskuun 2012 lopulla ensi-iltaan tulleesta elokuvasta tuli teattereissa floppi. Se keräsi Suomessa runsaassa kuukaudessa vain noin 7 400 katsojaa ja tuotti budjetistaan vain viisi prosenttia rahaa takaisin. Tuotantoyhtiölle Imaginaerum oli vähäriskinen, koska Nightwish rahoitti sen suurelta osin itse ja se oli suunnattu ensisijaisesti fanituotteeksi.

Lähteet

Aiheesta muualla 
 Virallinen sivusto 
 Imaginaerum Nightwishin sivustolla 

Vuoden 2012 suomalaiset elokuvat
Suomalaiset musiikkielokuvat
Suomalaiset fantasiaelokuvat
Solar Filmsin elokuvat
Elokuvat metallimusiikista